Gidan Kayan Tarihi Na Nyeri
Gidan kayan tarihi na Nyeri ( Swahili: Makumbusho ya Nyeri) gidan kayan gargajiya ne na tarihi da ke Nyeri, Kenya. An sadaukar da gidan kayan gargajiyan don tarihin Kenya da al'adun Kikuyu.

Tarihi 

An gina gidan kayan gargajiya a cikin shekarar 1924, amma an fara amfani da shi a  cikin shekarar 1925 don daidaita shari'o'in gama gari.  Manufar ƙirƙirar wannan ginin ita ce daidaita shari'o'i a cikin tsarin al'ada na adalci a cikin mulkin mallaka na Kenya.  An sake gina wani zauren ne saboda karuwar shari’o’i, dalilin hakan kuwa shi ne, kotun ba ta iya gudanar da shari’o’i da yawa, an gudanar da shari’o’in jama’a a kotun farko yayin da ake gudanar da shari’o’in masu laifi a kotun ta biyu.  A cikin shekarar 1970, bayan gina kotunan shari'a ta Nyeri, wannan ginin ya zama wanda ba a daina amfani da shi ba, kuma daga baya majalisar karamar hukumar Nyeri ta yi amfani da shi a matsayin zauren taro.  A cikin shekarar 1997, an mayar da ikon ginin zuwa gidan tarihi na ƙasar Kenya.  A wancan lokacin, gidajen tarihi na kasar Kenya sun yanke shawarar gyara ginin.  A shekara ta 2001, an ayyana a matsayin gidan kayan gargajiya mallakar ƙasa. 

A cikin watan Nuwamba 2019, Google ya yi aiki tare da National Museums of Kenya, kuma a cikin shirye-shiryensa sun haɗa da fasalin  Google Street View na gidan kayan gargajiyar Nyeri, wanda a cikinsa yana yiwuwa a kusan ziyarci ɗakunan gidan kayan gargajiya.

Collections (Tari) 
Gidan kayan tarihin ya ƙunshi makamai na hannu, garkuwar ƙarfe da kwalkwali da Mau Mau ke amfani da shi. Gidan tarihin ya kuma ƙunshi littafin wucewa da turawan Ingila ke amfani da su wajen sarrafa ƙungiyoyin jama'a daban-daban kamar Kikuyu, Meru da Embu.  Gidan tarihin ya ƙunshi bayanai game da tsarin 'yancin kai na Kenya.  Gidan kayan gargajiya yana da tarin hotunan Tom Mboya da Pio Gama Pinto, da kuma nunin rawar mata a tarihin Kenya.  Gidan kayan gargajiya kuma yana da tarin hotunan Askaris.  Gidan kayan tarihin ya ƙunshi kwalkwali da garkuwa daga lokacin mulkin mallaka na Kenya, da kuma bulo da aka yi wa fursunonin Aguthi Works Camp.  Gidan kayan tarihin yana kuma da kwalkwali da garkuwa daga lokacin mulkin mallaka.

Manazarta